b"\n_START_ARTICLE_\nAnorexia Nervosa\n_START_SECTION_\nBiografija\n_START_PARAGRAPH_\nAnorexia Nervosa gim\xc4\x97 1995 i\xc5\xa1 death metal grup\xc4\x97s Necromancia pelen\xc5\xb3, kuri\xc4\x85 sudar\xc4\x97 Stefan Bayle (gitara), Marc Zab\xc3\xa9 (gitara), Pier Couquet (bosin\xc4\x97 gitara), Nilcas Vant (b\xc5\xabgnai) ir St\xc3\xa9phane Gerbaud (vokalas). Tuo metu grup\xc4\x97 grojo industrial death metal su dark wave elementais._NEWLINE_Grup\xc4\x97s pirmasis demo, Garden of Delight, buvo i\xc5\xa1leistas 1993 metais (tuo metu grup\xc4\x97 dar buvo \xc5\xbeinoma kaip Necromancia). Ta\xc4\x8diau didesn\xc4\x97s s\xc4\x97km\xc4\x97s nesusilauk\xc4\x97 - \xc5\xa1i at\xc4\x97jo su i\xc5\xa1leistu antruoju demo 1995 metais - Nihil Negativum (\xc5\xa1\xc4\xaf kart\xc4\x85 Anorexia Nervosa vardu), \xc5\xa1iuo demo grup\xc4\x97 ir paplito pogrindyje. \xc4\xaera\xc5\xa1as tur\xc4\x97jo tamsi\xc4\x85, industrin\xc4\x99 atmosfer\xc4\x85, kuri buvo juntama ir pirmajame j\xc5\xb3 albume Exile._NEWLINE_Per koncert\xc4\x85 \xc5\xa1iaur\xc4\x97s Pranc\xc5\xabzijoje juos pasteb\xc4\x97jo Michael Berberian i\xc5\xa1 Season of Mist Records ir pasi\xc5\xabl\xc4\x97 kontrakt\xc4\x85 \xc4\xafra\xc5\xa1yti albumui._NEWLINE_Grup\xc4\x97s debiutinis albumas Exile buvo \xc4\xafra\xc5\xa1ytas 1997 m. Skambesys, dar u\xc5\xbesilik\xc4\x99s nuo praeito demo, \xc5\xa1iame albume buvo ka\xc5\xbekas naujo black'o scenoje - \xc5\xa1ioks toks industrinis garsas, da\xc5\xbeni gitaros kitimai nuo greit\xc5\xb3 ir thrash stiliaus gars\xc5\xb3 iki l\xc4\x97to ambient. B\xc5\xabdamas kaip koncepcinis albumas, Exile albumo muzika gavo skambes\xc4\xaf pana\xc5\xa1\xc5\xb3 \xc4\xaf neurozij\xc4\x85 ir beprotyb\xc4\x99. Kadangi albumo pardavim\xc5\xb3 kiekis buvo gana padorus, Anorexia Nervosa pasirod\xc4\x97 didesnei publikai koncertuojant kartu su Cradle of Filth, Absu, Misanthrope ir pan._NEWLINE_Exile albumu grup\xc4\x97 kiek pakeit\xc4\x97 savo skambes\xc4\xaf, kadangi grup\xc4\x99 paliko vokalistas St\xc3\xa9phane Gerbaud ir gitaristas Marc Zab\xc3\xa9. \xc4\xae grup\xc4\x99 at\xc4\x97jo naujasis charizmati\xc5\xa1kas vokalistas Rose Hreidmarr ir Neb Xort (klavi\xc5\xa1ai). Savo nauj\xc4\x85j\xc4\xaf muzikin\xc4\xaf stili\xc5\xb3 grup\xc4\x97 apib\xc5\xabdino kaip tikr\xc4\x85j\xc4\xaf tams\xc5\xb3j\xc4\xaf nihilsiti\xc5\xa1k\xc4\x85 metal\xc4\x85._NEWLINE_1999 gruod\xc4\xaf grup\xc4\x97 \xc4\xafra\xc5\xa1\xc4\x97 Sodomizing the Archedangel EP nuosavoje Drudenhaus studijoje. \xc5\xa0is albumas buvo i\xc5\xa1leistas norint parodyti, ko netrukus gerb\xc4\x97jai sulauks i\xc5\xa1 grup\xc4\x97s. Albumu susidom\xc4\x97jo ir Extreme Metal studija ir pasi\xc5\xabl\xc4\x97 grupei kontrakt\xc4\x85._NEWLINE_Netrukus po to grup\xc4\x97 gr\xc4\xaf\xc5\xbeo \xc4\xaf savo studij\xc4\x85 ir \xc4\xafra\xc5\xa1\xc4\x97 savo nauj\xc4\x85j\xc4\xaf album\xc4\x85 Drudenhaus. Didel\xc4\x97s \xc5\xa1lov\xc4\x97s susilauk\xc4\x99s albumas buvo i\xc5\xa1leistas 2000 kov\xc4\x85 ir tur\xc4\x97jo skambes\xc4\xaf su daug smurto kaip ir Sodomizing the Archedangel EP._NEWLINE_Grup\xc4\x97 nestov\xc4\x97jo vietoje ir jos muzika v\xc4\x97l kiek evoliucionavo su 2001 albumu New Obscurantis Order, kuriame buvo dar daugiau smurto ir greitesni tempai._NEWLINE_Ketvirtasis Anorexia Nervosa albumas Redemption Process buvo i\xc5\xa1leistas 2004 spal\xc4\xaf po naujojo leid\xc4\x97jo Listenable Records v\xc4\x97liava. Albumas buvo ne toks smarkus kaip New Obscurantis Order, bet pasi\xc5\xbeym\xc4\x97jo turtingesne gars\xc5\xb3 gama. Redemption Process yra koncepcinis albumas, kuriame dainos yra apie bandym\xc4\x85 atgauti."